
I. ВЪВЕДЕНИЕ

Живеем в период на динамични промени и е необходимо да сме адекватни и в съзвучие с новите условия. Ние в ГЛОБЪЛ ОДИТ СЪРВИСИЗ осъзнаваме важността на хармонията със заобикалящата ни действителност. Ето защо в своята работа използваме нови креативни подходи, осигуряващи ни гъвкавост и адекватност при реализиране на всички проекти. Ние вярваме, че промените дават възможности да се изгради един по-качествен и по-щастлив живот. В работата си се стремим да подпомагаме своите клиенти, да изградят гъвкави оперативни системи и процедури в бизнеса си за оползотворяване на условията и реализиране на печеливш и успешен бизнес. За създаване на доверието в този живот!

31 Март 2012
Цветана Василева


Управляващ съдружник 

“Глобъл Одит Сървисез” ООД

* Настоящият годишен доклад се публикува в съответствие с изискванията на         чл. 40м от Закона за независимия финансов одит и отразява състоянието на „Глобъл Одит Сървисез” ООД и отразената информация е валидна към                                  31 март 2012 г.

II. ОПИСАНИЕ НА ПРАВНАТА И ОРГАНИЗАЦИОННАТА ФОРМА И СОБСТВЕНОСТТА НА „ГЛОБЪЛ ОДИТ СЪРВИСЕЗ” ООД
1. История на създаването

Фирмата е регистрирана в гр. София, България с трима партньори: “ГЛОБАЛ ОДИТ СЪРВИСИЗ ЛТД.” - САЩ, представлявано от Кристофър Виктор Блайт, Офелия Стефанова Славкова и Ивелин Асенов Иванов.

Дружеството е регистрирано в Българския институт на дипломираните експерт-счетоводители (ИДЕС), като специализирано одиторско предприятие под номер 132. Управляващ съдружник на фирмата от създаването до 03.01.2012 г. е Офелия Славкова. Управляващ съдружник на фирмата от 03.01.2012 г. е Цветана Стоилова Василева.
„Глобъл Одит Сървисез” ООД е международна организация за одиторски, счетоводни и консултантски услуги, осигуряващи всеобхватно разнообразие от професионални счетоводни, одиторски, консултантски, финансови и данъчни услуги на фирми, финансови институции и правителствени организации. 

Професионалната дейност е съсредоточена в подпомагане на стопанските единици и техните собственици и ръководители при постигане на икономическите им цели чрез осигуряването на изготвени специално за тях практически решения и намирането и използването на възможности за бизнеса в местен и в международен план.

Седалището и адресът на управление на Дружеството е гр.София, ул. “Златен рог” 12, офис 1, ет. 3.  

Основният капитал на „Глобъл Одит Сървисез” ООД е 5 000 лв., разделен на 500 броя дяла с номинална стойност 10 лв. всяки.  Към 31.03.2012 г., съдружници в „Глобъл Одит Сървисез” ООД  са:

· ГЛОБАЛ ОДИТ СЪРВИСИЗ ЛТД, Чуждестранно юридическо лице, 2450 лв.

· ЦВЕТАНА СТОИЛОВА ВАСИЛЕВА, 2450 лв.
· СТОИЛКА ГЕРГИНОВА ГОЧЕВА, 100 лв.
2. Лицензи и сертификати

„Глобъл Одит Сървисез” ООД е лицензирано одиторско предприятие, вписано в регистъра на Института на дипломираните експерт счетоводители в България под номер 132/ 2007 г. 

От май 2008 г. „Глобъл Одит Сървисез” ООД е член на Софийската търговско-промишлена камара. Основна функция на Камарата е да отстоява и да защитава интересите на бизнеса на всички нива от общината до национално равнище.

През периода от септември 2008 г. до 03.01.2012 г. Дружеството е включено в Списъка на утвърдените от зам.-председателя на КФН, ръководещ управление „Застрахователен надзор”, регистрирани одитори, които имат право да заверяват годишните финансови отчети на застрахователите съгласно чл. 102, ал.1 във връзка с чл. 103, ал.4 от Кодекса за застраховането.

През декември 2008 г. Дружеството е прието за член на Българо – руската търговско – промишлена палата.

От есента на 2009 г. „Глобъл Одит Сървисез” ООД е част от Списъка с утвърдените от Световната банка одитори, които имат право да заверяват финансовите отчети и на организациите в страната, изпълняващи проекти на Световната банка. 
3. Международна организация

Глобъл Одит Сървисез е международна организация за одиторски, счетоводни и консултантски услуги, осигуряващи всеобхватно разнообразие от професионални счетоводни, одиторски, консултантски, финансови и данъчни услуги на фирми, финансови институции и правителствени организации. 

Нашата професионална дейност е съсредоточена в подпомагане на стопанските единици и техните собственици и ръководители при постигане на икономическите им цели чрез осигуряването на изготвени специално за тях практически решения и намирането и използването на възможности за бизнеса в местен и в международен план.

Силата на нашата фирма на всяко място по света е отразена в качеството на международната ни организация. Всички фирми от Глобъл Одит Сървисез имат ангажимента да осигуряват еднакво качество на услугите за своите клиенти, където и да решат да извършват икономическа дейност.

4. Организационна структура и екип

„Глобъл Одит Сървисез” ООД  е специализирано одиторско предприятие и според българското законодателство е регистрирано, като дружество с ограничена отговорност. Фирмата се управлява от Управляващ съдружник. Управлението на „Глобъл Одит Сървисез” ООД се упражнява от съдружниците при спазване на местните законови изисквания и професионални стандарти и изпълнение на глобалната и регионална политика на „Глобъл Одит Сървисез” ООД.
Дружеството няма регистрирана клонова мрежа в страната.

В съответствие с вътрешните правила фирмата наема персонал със завършено висше образование в специалностите Счетоводство и контрол, Финанси, Право, Маркетинг, Мениджмънт, Международни икономически отношения, Информационни технологии и др.

Освен постоянния персонал, фирмата разполага с асоциирани правна кантора, счетоводна къща и високо квалифицирани специалисти в областта на бизнес оценяването и консултирането. 

Нашата цел е да осигурим оптималните ресурси и условия, за да постигнете максимална продуктивност и качество. Ето защо, полагаме постоянни усилия в подобряването на подбора, професионалното обучение и оценката на персонала от всички нива и постоянното усъвършенстване на стандартите за работа.

Нашият екип притежава етичност, коректност, сътрудничеството и работи при спазване на професионалните стандарти за работа на „Глобъл Одит Сървисез” ООД.

5. Квалификационни изисквания

„Глобъл Одит Сървисез” ООД е специализирано одиторско предприятие по смисъла на Закона за независимия финансов одит и е вписано в специалния регистър към Института на дипломираните експерт-счетоводители. 
Съгласно Становищата за одит и етика и професионалните принципи на одиторската професия ние сме поели ангажимент да бъдем независими и безпристрастни по отношение на всички аспекти на управлението и финансовия интерес  на дружеството, което ще бъде одитирано, да оповестим всяко взаимоотношение или обстоятелство, което би могло да компрометира нашата независимост.

Ние притежаваме необходимите професионална квалификация и опит в прилагането на Международните одиторски стандарти, както и персонал с нужната численост и компетентност. 

„Глобъл Одит Сървисез” ООД работи при спазване на високите професионални стандарти в съответствие с изискванията на Световната банка, като едно от дружествата утвърдени в списъка на одобрените от тази организация одитори.

III. „ГЛОБЪЛ ОДИТ СЪРВИСЕЗ” ООД КАТО ЧАСТ ОТ МРЕЖА – ОПИСАНИЕ НА МРЕЖА, ЮРИДИЧЕСКИ И СТРУКТУРНИ ДОГОВОРЕНОСТИ В НЕЯ

„Глобъл Одит Сървисез” ООД е част от ГЛОБАЛ ОДИТ СЪРВИСИЗ ЛТД. (GLOBAL AUDIT SERVICES LTD.), дружество с ограничена отговорност, учредено и съществуващо съгласно законите на щата Делауеър, САЩ, вписано от Секретаря на щата, със седалище и адрес на регистриран офис: офис 808, ул. “Н. Маркет” № 1220, Уилмингтън, ДЕ 19801, Окръг Ню Касъл, представлявано от Кристофър Виктор Блайт, поданик на Обединеното Кралство Великобритания и Северна Ирландия.
IV. ОПИСАНИЕ НА УПРАВЛЕНСКАТА СТРУКТУРА НА „ГЛОБЪЛ ОДИТ СЪРВИСЕЗ” ООД 
Съвременното третиране на управленската структура извежда на преден план тъй наречения функционален подход, при което се извършва групиране на дейностите и операциите в съответствие с управленските функции. Следователно чрез управленската структура се изразява подредеността на управленските органи, тяхното място в управленската йерархия, наличието на връзки между органите, което пък прави управляващата система единна, управленските функции разграничени, правата и отговорностите уточнени. 

В основата на функционалния подход стоят разграничението на отделните управленски функции и високият управленски професионализъм при изпълнението на тези функции т.е. компетентността на отделните органи. 
Изхождайки от натрупания опит и конкретната ситуация в развитието на „Глобъл Одит Сървисез” ООД има следната  организационно-управленска структура както следва:
· Общо събрание на съдружниците и 
· Управител, който е натоварен с отговорността по управлението на Дружеството.  

Всеки съдружник има толкова гласа в Общото събрание, колкото са неговите дялове.

V. ОПИСАНИЕ НА СИСТЕМАТА ЗА ВЪТРЕШЕН КОНТРОЛ НА КАЧЕСТВОТО НА „ГЛОБЪЛ ОДИТ СЪРВИСЕЗ” ООД И ОТЧЕТ НА УПРАВИТЕЛНИЯ ОРГАН ОТНОСНО ЕФЕКТИВНОСТТА НА НЕЙНОТО ФУНКЦИОНИРАНЕ 
“Глобъл Одит Сървисез” е международна организация за одиторски, счетоводни и консултантски услуги, осигуряващи всеобхватно разнообразие от професионални счетоводни, одиторски, консултантски, финансови и данъчни услуги на фирми, финансови институции и правителствени организации. Силата на нашата фирма е отразена в качеството на организацията ни. Това качество се осигурява чрез разработена собствена системна методология за извършване на одиторските услуги, която включва балансирани комбинации от различни корпоративни техники за извършване на аналитични и детайлни процедури, както и разработени софтуерни продукти, оптимизиращи дейността за извършване на одит на финансовите отчети на Дружеството. Тази методология позволява обосновано да се оптимизират разходите на времеви, парични и професионално-административни ресурси в хода на реализацията на одита и осигурява на Възложителя:
· Одит, извършен при спазване на Международните одиторски стандарти, Закона за независим финансов одит и принципите за етичност, компетентност, независимост и конфиденциалност, както и на приложимата нормативна рамка;

· Изпълнение на ангaжиментите за одит чрез обвързване на дейностите в единен проект на база на принципите на проектния мениджмънт, прилагани в международната ни практика и осигуряващи по-високо качество и по-голяма продуктивност при извършване на одитните ангажименти;

· Стриктно спазване на договорените цени и срокове;

· Работа с екип от професионалисти, ангажирани с одита до приключването му, което спестява време и усилия;

· Цялостно разбиране на дейностите по проекта, управлението и изградената система за вътрешен контрол на Бенефициента;

· Ясни критерии за оценка на ефективността на съществуващата система за вътрешен контрол, както и за установяване и анализ на слабостите и пропуските в нея и препоръки за подобрения;

· Анализ на използваната методология за управление, отчитане и контрол на дейностите по проекта;
· Анализ на разработените процедури и практики за гарантиране на адекватна одитна пътека, регламентиращи документооборота, организацията и задълженията на служителите, които се прилагат при документирането, архивирането и съхраняването на информацията, свързана с изпълнението на проекта;
· Специфична стратегия, разработена конкретно за одита на финансовите отчети и счетоводна документация по проекта, с акцент на рисковите области.

· Задълбочен анализ на процесите на документиране. Анализ на основните договорни и нормативни регламенти при изпълнението на дейностите по проекта, свързани с тяхното спазване, коректното им документиране и отразяване във финансовите отчети по проекта;
· Точно подбрани процедури за одит при планирането на одиторската проверка и рационално осъществяване;

-    Комплексност при оценката и предложенията за подобрение на счетоводното отчитане на разходите по проекта;

· Възможност за диалог и коментиране по време на одиторския ангажимент на разпоредбите на Международните счетоводни стандарти и приложимото българско и европейско законодателство;

· Стойностна обратна връзка – предоставяне на обобщени и адаптирани резултати от работата по ангажимента съгласно изискванията на Възложителя;
· Правилно обобщаване и оценка на всички доказателства, получени по време на одита за формираме одиторското мнение;
· Ангажираност с нуждите на клиента от страна на одиторите.
„Глобъл Одит Сървисез” ООД поддържа система за контрол на качеството на одиторската си дейност, която е изградена така че да отговори на очакванията си на клиентите ни, както и да съответства на стандартите, приети от ИДЕС. 
Като специализирано одиторско предприятие  „Глобъл Одит Сървисез” ООД има вътрешна система за контрол на качеството, съобразена с професионалните стандарти на Съвета на МФС: Международен стандарт за контрол на качеството 1: Контрол върху качеството за фирми, които извършват одити и прегледи на финансови отчети и други ангажименти за изразяване на сигурност и свързани по съдържание услуги; Международен одиторски стандарт 220: Контрол върху качеството на одита на финансови отчети, Етичния кодекс на професионалните счетоводители и Правилника за работа на СОП. Всички изпълнени ангажименти се проверяват за спазване на одит методологията на Дружеството и Международните одиторски стандарти от съдружника в предприятието, който само осъществява контрол за качеството на изпълнените одиторски ангажименти, не е ръководител на екипа и отговорен за изпълнението на ангажимента Всеки ангажимент подлежи на текущ преглед по отношение организацията и работата на членовете от екипа от определения отговорен експерт.

Подходът на „Глобъл Одит Сървисез” ООД за извършване на одиторски ангажименти е съобразен с Международните одиторски стандарти и приложимото национално законодателство и се актуализира в съответствие с новите технически становища и промени в най-добрите практики, подобряващи тяхната ефикасност.

· Цел

Главната цел на прилаганата от нас методология е да се осигури високото качество на одита, като се гарантира независимо, професионално и обективно мнение относно финансовата информация на дружеството и по този начин се допринася за подобряване на ефективността и ефикасността на процедурите и дейността на клиента.

· Принципи за работа

Основните принципи, залегнали в него са професионална компетентност, етичност, обективност и конфиденциалност. 

Важен принцип, заложен в методологията ни за извършване на одит е и отличната информираност. За качественото извършване на одита са необходими както обширни икономически познания, така и отлично разбиране на дейността на конкретния клиент и сферата, в която оперира.

От изключителна важност е и непрекъснатата комуникацията между нашия екип и представители на клиента от всички нива. Всички констатации и препоръки по време на одита се включват в Писмото до ръководството, което се обсъжда и коментира с представители на мениджмънта. Нашият екип е винаги готов да отговаря на запитвания от страна на клиента по време на отчетния период с цел да се избегнат затруднения при годишното приключване и нуждата от последващи корекции.
Прилаганата във всеки ангажимент одиторска програма следва да бъде уникална и съобразена със спецификата на дейността, счетоводната система и индустрията на клиента. По този начин се избират подходящите за конкретния ангажимент одиторски процедури, се постига ефективност на работата и се избягват излишни дейности, които биха оскъпили и удължили работата по одита. 

Не на последно място е контролът върху участниците в одита, чрез който се гарантира коректното изпълнение на процедурите по проверката, обективността и истинността на направените заключения.

При работата по всеки одиторски ангажимент се взимат предвид основните твърдения, залегнали във финансовите отчети на дружеството, и се оценява присъщият одиторски риск.

· Основни термини

Голяма част от одиторската работа включва събирането и оценяването на доказателства по повод съществените твърдения, залегнали във финансовите отчети на клиента. Тези твърдения могат най-широко да бъдат обобщени в следните категории:

· Съществуване, настъпване;

· Пълнота;

· Отразяване в правилния отчетен период;

· Права и задължения;

· Оценка;

· Представяне и оповестяване.

Оценява се и системата за вътрешен контрол на дружеството. Вътрешният контрол е процес, който се използва от борда на директорите или друг управителен орган за постигането на три основни цели: 1) ефективно и експедитивно опериране; 2) достоверно финансово отчитане; и 3) придържане към законите и наредбите. В съответствие с одиторските стандарти одиторът набавя разбиране за вътрешния контрол на организацията. Това познание следва да бъде коректно документирано. То е от изключителна важност за изготвянето на оценка на контролния риск, което заедно със съществуващата оценка на риска определя вида, времето и обхвата на процедурите по същество. 

Контролен риск е рискът, че съществено погрешно изложение в твърдение няма да бъде предотвратено или забелязано навреме от политиките и процедурите на вътрешния контрол. Контролният риск е функция на ефективността на дизайна и действията на вътрешния контрол. 

VI. ДАТА НА ПОСЛЕДНИ НЕЗАВИСИМА ПРОВЕРКА НА КАЧЕСТВОТО НА ДЕЙНОСТТА НА „ГЛОБЪЛ ОДИТ СЪРВИСЕЗ” ООД

· Проверка от Комисията за публичен надзор над регистрираните одитори и Института на дипломираните експерт – счетоводители в България

1. През октомври 2010 г. е извършена проверка от членове на Института на дипломираните експерт-счетоводители в България и от членове на Комисията за публичен надзор над регистрираните одитори в България относно изпълнение на одиторски ангажимент на предприятия от обществен интерес от специализираното одиторско предприятие „Глобъл Одит Сървисез” ООД. При проверката е констатирано спазване на приложимите законови разпоредби и международните одиторски стандарти, както и качествено изпълнение на одиторския ангажимент.

2. През 2008 г. е извършена проверка на одиторската практика на „Глобъл Одит Сървисез” ООД и съдружниците в дружеството за качеството на одиторската дейност и изпълнението на одиторските ангажименти от Института на дипломираните експерт счетоводители в България. При проверката е констатирано спазване на професионалните одиторски стандарти и качествено изпълнение на ангажиментите.
· Проверка от Световна банка
През 2009 г. е извършена проверка от Световната банка. На база на извършената през месец септември 2009 г. проверка Специализирано одиторско предприятие „Глобъл Одит Сървисез” ООД е одобрено и включено в Списъка с утвърдените от Световната банка одитори, които имат право да заверяват финансовите отчети на организациите в страната, изпълняващи проекти на Световната банка.
· Проверка от Комисията за финансов надзор
През 2009 г. е извършена документална проверка от КФН, в резултат на което освен Специализираното одиторско предприятие „Глобъл Одит Сървисез” ООД и регистрираните одитори Офелия Славкова и Ивелин Иванов са включени в Списъка на утвърдените от зам.-председателя на КФН, ръководещ управление „Застрахователен надзор”, регистрирани одитори, които имат право да заверяват годишните финансови отчети на застрахователите съгласно чл. 102, ал. 1 във връзка с чл. 103, ал. 4 от Кодекса за застраховането.

VII. ОПИСАНИЕ НА ПРАКТИКИТЕ НА „ГЛОБЪЛ ОДИТ СЪРВИСЕЗ” ООД, СВЪРЗАНИ С НЕЗАВИСИМОСТТА ЗА ПОТВЪРЖДЕНИЕ НА НАПРАВЕНИ ВЪТРЕШНИ ПРОВЕРКИ ЗА СПАЗВАНЕ НА ИЗИСКВАНИЯТА НА НЕЗАВИСИМОСТТА ПРЕЗ ПОСЛЕДВАТА ФИНАНСОВА ГОДИНА

„Глобъл Одит Сървисез” ООД има одобрени политики за спазване на изискванията, свързани с независимостта, включващи периодично извършване на определени проверка за спазване на назависимостта.
Независимост

Като професионални одитори, ние предоставиме нашето мнение без да сме засегнати от влияния, които компрометират професионалната оценка, позволяваща на индивида да действа с почтеност, да упражнява обективност и професионален скептицизъм. За всеки ангажимент нашият екип идентифицира, оценя и отстранява факторите застрашаващи независимостта ни,  ако има такива.

Обективност

По време на всички наши ангажименти целим да действаме честно и да не позволяваме предубеждения или пристрастия, конфликт на интереси или влияние на други да доведе до пренебрегване на обективността.

Професионална компетенстност

Предоставим професионални услуги със съответната грижа, компетентност и усърдие и с непрестанна отговорност поддържаме професионалните си познания и умения на нивото, необходимо за осигуряване на клиента предимството да получи компетентно професионално обслужване, базирано на актуалното развитие в практиката и законодателството. 

Конфиденциалност

Спазваме конфиденциалност за информацията, получена по време на изпълнението на професионалните ни ангажименти и няма да използваме или оповестяваме тази информация, без да получим надлежна и изрична оторизация, с изключение на случаите, когато е налице правно или професионално право или задължение за оповестяване. 

Професионално поведение

Като професионални одитори ние ще постъпваме в съответствие с добрата репутация на професията и ще се въздържаме от действия, които биха могли да злепоставят професията. Задължението за въздържане от действия, които биха могли да злепоставят професията, изисква организациите членки на ИДЕС при разработването на етични изисквания да вземат предвид задълженията на професионалния одитор по отношение на клиентите, трети лица, други членки на одиторската професия, персонала, работодателите и цялата общественост. 

Почтенност

При предоставените одиторски услуги гарантираме честност, последователност и обективност при изпълнението на одита.

Отговорност

Специализираното одиторско предприятие „Глобъл Одит Сървисез” ООД носи отговорност за издаденото мнение.
VIII. ДАННИ ЗА ПОЛИТИКАТА СЛЕДВАНА ОТ „ГЛОБЪЛ ОДИТ СЪРВИСЕЗ” ООД, ПО ОТНОШЕНИЕ НА НЕПРЕКЪСНАТОТО ОБУЧЕНИЕ НА РЕГИСТРИРАНИТЕ ОДИТОРИ, ИЗВЪРШВАЩИ ОДИТИ ЗА И ОТ ИМЕТО НА ОДИТОРСКОТО ПРЕДПРИЯТИЕ

Изискванията в „Глобъл Одит Сървисез” ООД за обучение на регистрираните одитори е минимум 40 часа годишно и минимум 30 часа годишно обучение и 90 часа за три години за останалите членове на екипа в съответствие с план утвърден при годишната оценка на изпълнението на одиторските ангажименти.

Дружеството е част от утвърдените от Световната банка одитори, които имат право да заверяват финансовите отчети на организациите, изпълняващи проекти финансирани от Световната банка. Сертифицирането от Световната банка обхваща одиторския подход и методология на „Глобъл Одит Сървисез” ООД, организационната структура, квалификацията на екипа, имплементираните ИТ технологии, системата за управление на риска, етичните принципи и други. Като сертифициран одитор по проекти на Световната банка Дружеството спазва най-добрите практики при изпълнението на одиторски ангажименти по проекти. Проведени са обучения на служителите на „Глобъл Одит Сървисез” ООД, в които са обхванати нормативните изисквания, най-добрите практики при управление на проекти, имплементиране на методологии и технологии за управление на проекти и др., на база на които се изгражда ефективен и унифициран модел на работа на ангажираните в одитните ангажименти служители с цел осигуряване на качествена и ефективна одиторска услуга за клиента. 

За осигуряване на необходимите за изпълнение на одиторски услуги Дружеството използва собствени одобрени от сертифициращите ни органи съвременни продукти, технологии и методологии за управление на проекти, които гарантират качеството на извършената одиторска услуга. 

„Глобъл Одит Сървисез” ООД разполага с добре обучени и опитни специалисти, с които да обезпечи изпълнението на услугите. Благодарение на което при провеждане на одита, осъществяваме близко сътрудничество между служителите и ръководството на Бенефициента и нашия екип. Въз основа на предишни задания и опит сме установили, че създаването на рационални взаимоотношения, базирани на нашето умение за контакт, позволява максималното адаптиране на работната ни програма с процеса на работа в Дружеството и в същото време осигурява най-добри условия за извършване на процедурите за одит в кратък срок.

При провеждането на одита съществен принос имат и натрупаните в годините знания и добри практики за осъществяване на одиторски ангажименти по проекти, умението за подробно професионално планиране и техническо и програмно осигуряване. 
IX. ОБЩ ОБЕМ НА ПРИХОДИТЕ НА „ГЛОБЪЛ ОДИТ СЪРВИСЕЗ” ООД ВКЛЮЧИТЕЛНО РАЗДЕЛЕНИ ПО СУМИ, ПОЛУЧЕНИ ОТ ИЗВЪРШЕНИ УСЛУГИ, СВЪРЗАНИ С НЕЗАВИСИМИ ФИНАНСОВИ ОДИТИ, ДАНЪЧНИ КОНСУЛТАЦИИ, И ОТ ДРУГИ УСЛУГИ РАЗЛИЧНИ ОТ ПОСОЧЕНИТЕ

	 
	Вид приход
	2011
хил. лв.

	1.
	Независим одит на финансови отчети 
	367

	2.
	Други услуги, извършвани от одиторското предриятие
	120

	             Общо:
	487


X. ДАННИ ЗА БАЗАТА, ВЪЗ ОСНОВА НА КОИТО СЕ ФОРМИРАТ ВЪЗНАГРАЖДЕНИЯТА НА СЪДРУЖНИЦИТЕ

Възнаграждението на съдружниците се определя в съответствие с неговата роля в управлението на фирмата като цяло. Тези цели се отнасят до финансовите показатели и резултатите като ръст на приходи и печалба, както и качеството на работата и на предоставените услуги и прилагане на практиката на ценностите на фирмата.
XI. СПИСЪК НА ПРЕДПРИЯТИЯТА, ИЗВЪРШВАЩИ ДЕЙНОСТ ОТ ОБЩЕСТВЕН ИНТЕРЕС, НА КОИТО „ГЛОБЪЛ ОДИТ СЪРВИСЕЗ” ООД Е ИЗВЪРШВАЛ ОДИТИ ПРЕЗ ПОСЛЕДНАТА ФИНАНСОВА ГОДИНА

Дефиницията за предприятия от публичен интерес съгласно параграф 1, т. 11 от Допълнителните разпоредби от Закона за независимият финансов одит включва следните компании:

а) публични дружества и емитенти на ценни книжа в страната, както и в друга държава – членка на Европейския съюз, и Европейското икономическо пространство;

б) кредитни институции;

в) застрахователи, презастрахователи, здравноосигурителни и пенсионноосигурителни дружества;

г) търговски дружества, които произвеждат, пренасят и продават електроенергия и топлоенергия;

д) търговски дружества, които внасят, пренасят, разпределят и транзитират природен газ;
е) търговски дружества, които предоставят водоснабдителни, канализационни и телекомуникационни услуги;

ж) Български държавни железници ЕАД, и дъщерните му предприятия;

Одитираните дружества от „Глобъл Одит Сървисез” ООД, удовлетворяващи посочените критерии са следните:

	 
	Име на Дружеството

	1.
	БДЖ ЕАД

	2.
	БДЖ TП ЕООД 

	3.
	БДЖ – Булвагон АД

	4.
	ФК „ЛОГОС-ТМ” АД

	5.
	Булгартрансгаз ЕАД

	6.
	Енерджи Асет Мениджмънт ЕООД

	7.
	Уинд Енерджи ЕООД

	8.
	Севън Зуп ЕООД 

	9.
	Креда Консулт ЕООД

	10.
	Застрахователно дружество „КД Живот” АД 
(Животозастрахователна компания "Съгласие" ЕАД )


XII.  КОНТАКТИ 

С нас можете да се свържете на адрес:

Адрес:
ул. „Златен рог” № 12, офис 1, ет. 3, София 1407
Тел: 

02/950 64 00


0899 16 02 28

Факс:

02/950 64 02

Уеб сайт: 
www.globalauditservices.com

